|  |  |
| --- | --- |
| Tantárgy neve**: Szociális munka intézményekben I. Iskolai szociális munka és gyermekvédelem** | Kreditszáma: **2** |
| A tantárgy besorolása: **kötelező** / választható |  |
| A tanóra típusa és óraszáma: mindkét félévben **1** **ea**. / szem./ **1** **gyak**./ konz. (50 / 50 %) | |
| A számonkérés módja (koll. /gyj. /egyéb): **gyakorlati jegy** | |
| A tantárgy tantervi helye (hányadik félév): **5. szemeszter** | |
| Előtanulmányi feltételek (ha vannak): - | |
| **Tantárgyleírás:**  Gyermek és ifjúságvédelem fogalmai, keretei. A gyermekjóléti alapellátás körébe tartozó csoportok jellemzői. Gyermekjogok. A gyermekvédelem rendszere. A gyermekjóléti alapellátások jogszabályi háttere, szakpolitikai kérdései. Gyermekjóléti szolgáltatások: pénzbeli és természetbeni ellátások. A személyes gondoskodás keretébe tartozó ellátások. A szakellátások rendszere. A gyermekvédelem körébe tartozó hatósági intézkedések. Az iskolai szociális munka meghatározása, célja, feladatai. Az iskolai szociális munka lehetséges modelljei. Az iskolai szociális munka története. Az iskolai szociális munka hazai keretei, gyakorlata és jogi háttere. Az iskolai szociális munka felépítése, megszervezése. Prevenció az iskolában. Hátrányos helyzet és az iskolai beválás kérdései. Az SNI fogalma, a sajátos nevelésű gyermek segítése. Magatartászavar, agresszió az általános iskolában. Kirekesztődés az iskolában, lelki eredetű problémák, mentális betegségek. Krízis a családban (haláleset, költözés, betegség, válás, munkanélküliség). Gyermeknevelési problémák a családban, gyermekbántalmazás. Integráció, inklúzió fogalma, feltételeinek megteremtése. Néhány speciális módszer (videótréning, mediáció) és néhány speciális iskolai program (Montessori, Waldorf iskolák) bemutatása. | |
| **Kötelező irodalom:**     1. 1997. évi XXXI. törvény A gyermekek védelméről és a gyámügyi igazgatásról 2. Kalocsai Adrienn- Pátkainé Szmulai Rita – Tisztl Henrik: Az óvodai és iskolai szociális munka bevezetésének tapasztalatai szolgáltatásvezető, szakmai koordinátor és a szolgáltatást gyakorló szociális munkás összegzésében, Párbeszéd Szociális munka folyóirat, 7. évfolyam 2. szám, 2020   **Ajánlott irodalom**   1. B. Aczél Anna – Darvas Ágnes: Veszélyeztetettség és hátrányos helyzet az általános iskolában. Nevelhetőség és általános iskola / szerk. Illyés S. / 3. kötet. Oktatáskutató I.Budapest, 1986. 2. Bányai Emőke: Az iskolai szociális munka szülőkkel, családokkal kapcsolatos feladatai, a szülők bevonása gyerekük iskolai életébe, Párbeszéd Szociális munka folyóirat, 5. évfolyam 3 szám, 2018 3. Boros Julianna (szerk.): Az iskolai szociális munka alapjai, Digitális tankönyv, Pécs, 2018, ISBN: 978-963-429-375-0 4. Budai István (szerk.): Szociális munka az iskolában, Nemzeti Tankönyvkiadó, Budapest, 1996 5. Busi Zoltán, Budai István: [Az iskolai szociális munka hazai repertóriuma](https://ojs.lib.unideb.hu/parbeszed/article/view/6124), [Párbeszéd: Szociális munka folyóirat: Évf. 5 szám 3 (2018)](https://ojs.lib.unideb.hu/parbeszed/issue/view/428) 6. Herczog Mária (2011): A gyermekvédelem nagy kézikönyve, Complex kiadó, Meritum sorozat, ISBN: 9789632950860 7. Herczog Mária: A gyermekvédelem dilemmái, Gyermekvédelmi kiskönyvtár Kiadó: Pont Kiadó Kft. Budapest, 1997, ISBN: 9638336277 8. Dr. Homoki Andrea (szerk.) – Bíró Gyula – Hőhn Ildikó – Rácz Tünde – Segal Hajnalka – Szabó Szilvia – Takács Tímea: Gyakorlatorientált szociális munka az óvodában és iskolában, Gál Ferenc Főiskola Egészség- és Szociális Tudományi Kar, Gyula, 2019, ISBN: 978–615-5256-66-0, 197 old. – 284. old Albert – Bálint – Kalocsai: Agresszió Veszprém általános iskoláiban, VHF, Veszprém, 2010 9. Söllősi Gábor: Gyermekjóléti alapellátás – Segédanyagok a szociális szakvizsgához. Nemzeti Család – és Szociálpolitikai Intézet, Budapest, 2004 10. Zsidi Zoltán: Hagyjuk sorsára? Magatartászavar fiatalkorban, Nemzeti Tankönyvkiadó, 1997 | |
| **Elsajátítandó kompetenciák:**  Alkalmassá válnak a hallgatók eligazodni a hazai gyermekvédelmi rendszerben.  ***a*) tudása**  - Ismeri és érti a szakmai területhez kapcsolódó fogalmakat, terminológiáját.  - Ismeri a gyermek és ifjúságvédelem intézményrendszerét, azok működését.  - Ismeri és érti az iskolai közösség működését, az ott zajló társadalmi folyamatokat, a társadalmi és szociális problémák keletkezését, jelenlétét és a veszélyeztető tényezőket, valamint, hogy mindezek hogyan hatnak az egyes emberekre, családokra, csoportokra, szervezetekre és közösségekre.  - Ismeri és érti az egyéni, családi, közösségi élethelyzetekben, és a társadalmi és szociális problémák kezelésében alkalmazható szociális munka alapelveit, technikáit.  - Ismeri és érti a társadalmi egyenlőtlenségeket, megismeri az egyenlőtlenségek és a kirekesztés csökkentése érdekében felhasználható szociálpolitikai eszközöket.  - Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.  - Ismeri és érti a szociális munka szerepét, lényegét, funkcióit, komplexitását, multi, inter-diszciplináris jellegét.  - Ismeri és értelmezi a szociális munkához kapcsolódó jogi területek szabályozását, különös tekintettel az emberi és gyermeki jogokra, a szociális és gyermekvédelmi jogi szabályozásra.  **b) képességei**  - Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  - Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.  - Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.  - Felkészült a szakmai csapatmunkára, a partneri együttműködésekre az érintettekkel, szakmai szervezetekkel, a társszakmák és a közigazgatás szakembereivel, önkéntesekkel.  **c) attitűdje**  - Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  - Elkötelezett a szakmai etikai alapelvek gyakorlati alkalmazására, valamint a jogi és etikai keretek közötti felelős cselekvésre.  - Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  - Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására.  - Elfogadja és a gyakorlatban is megvalósítja az egészségmegőrző szemléletet és életvitelt.  **d) autonómiája és felelőssége**  - Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal. | |
| **Tantárgy felelőse:** Magvas Mária mesteroktató | |
|  | |